****

**A**

**ZALA MEGYEI KORMÁNYHIVATAL**

a kormányzati igazgatásról szóló 2018. évi CXXV. törvény 83. §-a alapján

pályázatot hirdet

a

Zalaegerszegi Járási Hivatal

Népegészségügyi Osztálya

**járási vezető védőnői feladatkör**

ellátása érdekében

**A kormánytisztviselői jogviszony időtartama:**

Határozatlan idejű kormánytisztviselői jogviszony (próbaidő 6 hónap)

**Foglalkoztatás jellege:**

Teljes munkaidő

**A munkavégzés helye:**

8900 Zalaegerszeg, Göcseji u. 24.

**Az álláshelyen ellátandó feladatkörök:**

1. Szakmai felügyeletet gyakorol illetékességi területén a területi és iskolavédőnő ellátás felett.
2. Vizsgálja a minimum feltételek meglétét, végzi a működési engedélyek felülvizsgálatát.
3. Vizsgálja a védőnői ellátásban a megelőzés, a gondozás szakszerűségét, eredményességét, minőségét.
4. Közreműködik az egészségügyi jogszabályok, irányelvek, szakmai irányelvek, protokollok, módszertani útmutatók és elvi állásfoglalások szakmai vonatkozású rendelkezései területre juttatásában és vizsgálja azok végrehajtását illetékességi területén.
5. Intézkedést kezdeményez súlyos hiányosság, jogszabályba ütköző eltérés észlelése esetén.
6. Közreműködik a védőnői ellátás minőségének és indikátorainak fejlesztésében, eredményes gyakorlatok feltárásában, közvetítésében.
7. Részt vesz a védőnői szakmát érintő jogszabálytervezetek, szakmai anyagok véleményezésében, megvalósításában.
8. Értékeli a védőnői ellátás mutatóit (élve születés, csecsemőhalálozás).
9. Felkérésre közreműködik a védőnőket érintő rendkívüli feladatok (népegészségügyi felmérések, egészségfejlesztési programok, továbbképzések) tervezésében, szervezésében, lebonyolításában, értékelésében, támogatja a terület védőnők ez irányú munkáját.
10. Egészségfejlesztési tevékenység keretében összehangolja, szervezi, segíti a védőnőket a megelőzést szolgáló programok kidolgozásában.
11. Javaslatot tesz a védőnői ellátás javítását szolgáló szervezeti, szervezési intézkedésekre, továbbá a védőnői humán erőforrás fejlesztésére (védőnői állások létesítése, átszervezése, megszüntetésére, továbbképzések témáira, jutalmazásra, kitüntetésre.
12. Javaslatot tesz oktató védőnői körzet kijelölésére, szervezi és ellenőrzi a védőnő hallgatók területi gyakorlatát.
13. Illetékességi területén munkaértekezletet szervez.
14. Együttműködik a szak-főorvosokkal (védőnői munkával kapcsolatban) a védőnők munkáltatóival, gyermekjóléti szolgálatokkal, szakmai és civil szervezetekkel.
15. Részt vesz szakterületét érintő panaszügyek kivizsgálásában.

**Egészségfejlesztési (egészség-megőrzési, egészségnevelési) tevékenysége keretében összehangolja, szervezi és felügyeli:**

1. A népbetegségek megelőzését szolgáló feladatok végrehajtását, a gyógyító-megelőző alapellátás tanácsadó tevékenységét, a család és nővédelmi feladatokat ellátó intézményeket, az anya és csecsemővédelmi feladatokat ellátó intézményeket és a mentálhigiénés szolgálatokat.
2. Részt vesz az illetékességi területe lakosságát érintő és megelőzést szolgáló programok kidolgozásában, végrehajtásában,
3. Terjeszti a népbetegségek megelőzéséhez szükséges az orvostudomány által aktualizált egészségügyi ismereteket.

**Jogállás, illetmény és juttatások:**

A jogállásra, az illetmény megállapítására és a juttatásokra a kormányzati igazgatásról szóló 2018. évi CXXV. törvény (továbbiakban: Kit.) és a Zala Megyei Kormányhivatal hatályos Közszolgálati Szabályzatának rendelkezései az irányadók.

**Pályázati feltételek:**

* Magyar állampolgárság
* Cselekvőképesség
* Büntetlen előélet (a Kit. 82.§ szerinti 3 hónapnál nem régebbi erkölcsi bizonyítvánnyal történő igazolása)
* Felsőoktatásban szerzett védőnői szakképzettség
* Előny jelent a közigazgatásban szerzett gyakorlat
* Foglalkozás-egészségügyi alkalmasság
* a jelentkező nem áll a Kit. 82. § (2) bekezdésében meghatározott bűncselekmények miatt indult büntetőeljárás hatálya alatt,
* a jelentkező nem áll újraalkalmazási korlátozás hatálya alatt (különös tekintettel a Kit. 117. § (6) és (8) bekezdéseiben, illetve a 166. § (4) bekezdésében foglaltakra),

**A pályázat részeként benyújtandó iratok, igazolások:**

* Fényképpel ellátott, a pályázó személyi adatait tartalmazó, részletes szakmai önéletrajz a közszolgálati személyügyi nyilvántartásra és statisztikai adatgyűjtésre, a közszolgálati alkalmazottak és a munkavállalók személyi adataira vonatkozó szabályokról, valamint a kormányzati igazgatási szervek álláshelyeinek nyilvántartásáról szóló 87/2019. (IV. 23.) Korm. rendelet 1. számú melléklete szerint (<https://kozigallas.gov.hu/oneletrajz%20sablon%20v1.7%20KSZF.xlsx>)
* motivációs levél,
* iskolai végzettséget, idegen nyelv tudását igazoló okmányok másolatai,
* 3 hónapnál nem régebbi erkölcsi bizonyítvány vagy igazolás annak megkéréséről,
* A pályázó nyilatkozata, mely szerint benyújtott önéletrajzában és mellékleteiben foglalt személyes adatainak az eljárással összefüggésben szükséges kezeléséhez hozzájárul;

**Az álláshely betölthetőségének időpontja:**

Az állás a pályázat elbírálását követően azonnal betölthető.

**Munkáltatóval kapcsolatos egyéb lényeges információ:**

A Zala Megyei Kormányhivatal család- és gyermekbarát juttatási és támogatási rendszert működtet (pl. gyermeknevelési támogatás, iskolakezdési támogatás, munkába járáshoz és bankszámla használatához költségtérítést biztosított stb.) A cafetéria juttatás éves összege 2022. évben bruttó 200.000 Ft.

**A pályázat benyújtásának határideje:** 2022. július 15.

A pályázati kiírással kapcsolatosan további szakmai információt Pék Patrícia járási hivatalvezető-helyettes asszony nyújt e-mailben a [pek.patricia@zala.gov.hu](mailto:pek.patricia@zala.gov.hu) e-mail címen és a 92/550-307-es telefonszámon.

**A pályázatok benyújtásának módja:**

* Postai úton, a pályázatnak a Zala Megyei Kormányhivatal címére történő megküldésével (8900 Zalaegerszeg, Kosztolányi Dezső utca 10. ). Kérjük a borítékon feltüntetni a feladatkör megnevezését.

**vagy**

* Elektronikus úton Dr. Sifter Rózsa kormánymegbízott asszony részére címezve a **humanpolitika@zala.gov.hu** e-mail címen keresztül, kérjük a tárgyban feltüntetni a feladatkör megnevezését.

**A pályázati eljárás, a pályázat elbírálásának módja, rendje:**

A formai és tartalmi feltételeknek megfelelő pályázatot benyújtók közül az előértékelésen kiválasztott pályázók személyes meghallgatáson vesznek részt. A benyújtott dokumentumok és a személyes interjú alapján a kiválasztásról a munkáltatói jogkör gyakorlója dönt. Az eredménytelenül pályázókat írásban értesítjük. A munkáltatói jogkör gyakorlója fenntartja a jogot, hogy a pályázati eljárást eredménytelenné nyilvánítsa.

**A pályázat elbírálásának határideje:** 2022. július 31.